Referat af 9. oktober, 2013

**Dato** 9. oktober, 2013

**Sted** Ilinniarfissuaq/lærerseminarets lokaler, Nuuk

**Emne** Grønlands Råd for Menneskerettigheder ordinære møde

**Tilstedeværende** Aaja Chemnitz Larsen, Finn Meinel, Hjalmar Dahl,

**Rådsmedlemmer** Elias Lyberth, Kathrine Kjærgaard, Anita Hoffer, Britta Keldsen, Ivana Josefsen, Inge Olsvig Brandt, Helga Rosing, Christina Møller, Katrine Hjelholt Nathanielsen,

**Tilstedeværende**

**Rådsmedlemmer**

**Uden stemmeret** Susie Marthin Kjeldsen, William Kriegel

**Fraværende** Leif Fontaine**,** Anders Meilvang, Britta Nielsen Johansen, Josef

**Rådsmedlemmer** Therkildsen

**Yderligere deltagere** Jonas Christoffersen, Christoffer Badse, Lise Garkier Hendriksen Katrine Rosenkrantz de Lasson, Pernille Levinsky Jensen, Qivioq Nivi Løvstrøm.

**Referent** Qivioq Nivi Løvstrøm og Pernille Levinsky Jensen

**1. Velkomst, Hjalmar Dahl, formand**

Formanden, Hjalmar Dahl, åbner mødet.

Hjalmar informerer om anmeldt afbud fra nogle rådsmedlemmer.

**2. Valg af referent og ordstyrer**

Pernille Levinsky Jensen og Qivioq Nivi Løvstrøm bliver valgt som referenter og Hjalmar Dahl bliver valgt som ordstyrer, alle enstemmigt.

**3. Godkendelse af dagsorden**

Dagsordenen bliver godkendt.

**4. Godkendelse af beslutningsreferat og underskrivelse af Forretningsorden v. Formanden Hjalmar Dahl**

Susie nævner at hun og William Kriegel ikke helt er medlemmer af rådet, og burde derfor stå i et andet sted. Beslutningsreferat bliver godkendt.

Forretningsordenen er blevet godkendt, men Christina Møller og Leif Fontaines underskrifter mangler stadig. Christina er til stede, men Leif er i Sisimiut, så forretningsordenen bliver sendt til ham så han kan underskrive. Hjalmer nævner at der senere hen kan komme nogle ændringer på forretningsordenen. Såfremt at der skal være nogen ændringer er formandskabet åben overfor behandlingen, men at det vil i så fald tages op på ny.

**5. Kort skriftlig redegørelse over det sidste halvår v. Formand Hjalmar Dahl**

**a. Prioriteringsliste på baggrund af bidrag fra Rådsmedlemmer**

Der er sendt en kort skriftlig redegørelse ud, som gennemgås.

Katrine spørger om Global Compact har gjort krav til Rådet udover de 5.000 kr., Aaja svarer at Rådet ikke er forpligtede til noget, men hvis Rådet melder sig ind til Global Compact Nordic har man mulighed for at deltage i de to årlige møder og er blevet opfordret til det.

Susie og Finn vil have mere information før man beslutter sig for noget. Man vælger at der sendes info ud om hvad Global Compact er.

**6. Budget ved Næstformand Aaja Chemnitz Larsen**

* 1. **Forbrug og budget for 2013**
		1. **Godkendelse v. Rådsmedlemmer**
	2. **Formulering af anvendelsen af tilskud i finansloven (se nuværende formulering).**

Aaja fremlægger forbruget og budgettet for 2013. Katrine spørger til hvor meget der er blevet brugt til kommunikation. Aaja svarer at der indtil videre er blevet brugt 70.000 kr.

Der er enighed omkring budgettet og formuleringen. Budgettet for 2013/2014 bliver godkendt.

**7. Kommunikationsstrategi ved Næstformand Aaja Chemnitz Larsen**

Den fremlagte kommunikationsstrategi godkendes og man bliver enige om at kommunikationsgruppen skal udarbejde en endelig kommunikationsstrategi.

**8. Nedsættelse af arbejdsgrupper**

1. **Styregruppe for kommunikation**
2. **Styregruppe for fælles pulje**

Til styregruppen for kommunikation udpeges følgende medlemmer: Finn, Hjalmar og Anders.

Til styregruppen for fællespuljen udpeges følgende medlemmer: Anita, Inge, Kathrine og Aaja.

**9. Afgørelse af logokonkurrence v. Næstformand Aaja Chemnitz Larsen**

Der bliver holdt en afstemning for hvilken logo Rådet skal have.

Nr. 1 bliver logo nr. 12 af Ivìnguak´ Stork Høegh.

Nr. 2 bliver logo nr. 4 af Carina Thiesen.

Nr. 3 bliver logo nr. 14 af Henrik Høyer Jensen.

Vinderne får besked af Sekretariatet og der vil blive arbejdet på brevpapir m.m. med Rådets nye logo.

**10. Oplæg vedr. undersøgelse af hvilke dele af menneskerettighederne, som er implementeret i grønlandsk lovgivning v. Næstformand Aaja Chemnitz Larsen.**

Finn og Anita anbefaler at formandskabet sætter sig sammen med IMR og Thomas Trier Hansen og tilpasser opgaven. Man kommer frem til at undersøgelsen skal præciseres og at man vælger at prioriterer en undersøgelse indenfor retssikkerhed, børn og ungeområdet og handikapområdet.

**11. IMR**

* 1. **Præsentation af samarbejdsprocesser mellem IMR**
	2. **IMR’s statusrapport – kort præsentation v. IMR**

Finn spørger om IMR’s statusrapport er endelig. Jonas svarer at den ikke er endelig, den kan stadig rettes, men større ændringer tager man først med til næste år.

Man prøver at finde 3 prioriteringspunkter for Rådet baseret på statusrapporten, men man føler ikke at Rådet er klar til dette valg.

Katrine foreslår at der bliver afholdt et ekstraordinært møde, da Rådet har behov for at finde sine egne ben og sine prioriteter. Der er enighed omkring forslaget. Formandskabet vil kontakte rådsmedlemmerne med yderligere information omkring dato og sted senere.

**12. Eventuelt**

Hjalmar nævner at Rådet havde fået en henvendelse fra Amnesty International Kalaallit Nunaat om at blive en del af Rådet, men at man på basis af lovgivningen ikke kan få flere medlemmer. Der skal tages politisk stilling til om lovgivningen skal revideres.

William ønsker at myndighedernes rolle i Rådet skal nedfæstes tydeligere i forretningsordenen, da der er uklarhed omkring stemmeret. Susie er enig og vil gerne have at kriterierne for medlemskab af Rådet tydeligøres. Rådet er enigt om vigtigheden af tydeliggørelsen af disse.

 Mødet hæves.